श्रीनगर में आई आपदा में बड़ी संख्या में बिहार, बंगाल, झारखंड और यूपी के पूर्वांचल क्षेत्र के मजदूर भी फंसे थे। इनमें से बडी संख्या में मजदूर वर्ग के लोग हमारे साथ हेलीपैड पर भी मौजूद थे जो आपदा से निकलने के लिए अपनी बारी का इंतजार कर रहे थे। मेरे आसपास बेतिया से आए सैकड़ों मजदूर थे। हालांकि इन्हें दशहरे में घर वापस जाना था, अभी दशहरा आने में एक महीना है लेकिन आपदा में ये लोग भी फंस गए और अब वापस अपने गांव जाना चाहते हैं।